Psykoanalyysin kritiikki

Psykoanalyysin kritiikissä psykoanalyyttista oppia on arvosteltu epätieteelliseksi. Psykoanalyyttisen terapian vaikutuksesta on ollut tiedeyhteisössä erilaisia käsityksiä. Laaja empiirinen tutkimusaineisto on osoittanut sen kognitiivista käyttäytymisterapiaa ja perheterapiaa selvästi heikommaksi.

 Psykoanalyyttisen opin kritiikki 

Psykologi Martin Seligman kirjoitti 2002, että edeltäneiden kolmenkymmenen vuoden aikana psykologiassa on tapahtunut kognitiotieteellinen vallankumous, joka on kyseenalaistanut psykoanalyysin tieteellisen arvon.Seligman, Martin: Authentic Happiness, s. 64. The Free Press, Simon & Schuster, 2002.  Alice Miller ja Joel Kupfersmid kyseenalaistivat oidipuskompleksin olemassaolon ja sitä koskevan näytön.Kupfersmid, Joel: Does the Oedipus complex exist? American Psychological Association, 1995.  Monet muut ovat esittäneet, että psykoanalyysi kokonaisuudessaan on näennäistiedettä.Eysenck 1985.Kihlstrom, John F.: Is Freud Still Alive? No, Not Really.  MacDonald, K. B.:  Freud’s Follies: Psychoanalysis as religion, cult, and political movement. Skeptic 4 (3/1996), s. 94–99. 

Psykoanalyysiä valetieteelliseksi ovat syyttäneet kielitieteilijä Noam Chomskyhttp://www.chomsky.info/interviews/20031102.htm, evoluutiopsykologi Steven PinkerPinker, Steven: How The Mind Works, 1997. , biologi Stephen Jay GouldGould, Stephen Jay: Ontogeny and Phylogeny, s. 156–158. Cambridge, Massachusetts: Belknap Press of Harvard University Press, 1977. .  ja fyysikko Richard FeynmanFeynman, Richard: The Meaning of It All. Thoughts of a Citizen-Scientist, s. 114–115. London: Penguin, 2007 [1998]. . Gould huomauttaa että Freud uskoi (nykyään virheelliseksi katsottuun) rekapitulaatioteoriaan ja perusti sille käsityksensä neurooseista.

Karl Popperin kritiikin mukaan suurinta osaa psykoanalyysin väittämistä ei voi falsifioida tieteellisin menetelmin. Adolf Grünbaumin kuitenkin väittää, että psykoanalyysin teoriaa kuvataan Popperiin perustuvassa arvostelussa virheellisesti. Grünbaum katsoo silti, etteivät kliinisten tutkimusten tulokset tue psykoanalyyttista teoriaa.Grünbaum 1984.

B. F. Skinner väitti, ettei Freud käyttänyt psykoanalyysin teoriaansa teoreemien ja testattavien hypoteesien luomiseen. Jos teorian ja empiiristen havaintojen välillä ei ollut mitään yhteyttä, yhteys luotiin jälkikäteen muuttamalla teoriaa siten, ettei se enää olisi räikeästi ristiriidassa havaintojen kanssa. Skinner myös argumentoi, ettei Freud operationalisoinut ja testannut ajatuksiaan silloinkaan, kun ne olivat empiirisesti tutkittavissa, vaan käytti vertauskuvia ja anekdootteja omasta lapsuudestaan ja muilta ihmisiltä.

Eräät tutkijat ovat väittäneet Freudin tietoisesti vääristelleen tutkimuksiaan.Borch-Jacobsen, Mikkel: Remembering Anna O. A Century of Mystification. London: Routledge, 1996. .  Toisten mielestä tutkimustiedon väärinkäytön takia psykoanalyysi olisi näennäistiedettä.Cioffi, Frank: Was Freud a Pseudoscientist?. 9.11.2005. 

Psykoanalyyttinen teoria perustuu ajatukselle siitä, että vaikeasti käsiteltävät muistot torjutaan eli painetaan tiedostamattomaan. Psykoanalyysissa nämä torjutut muistot pyritään palauttamaan tietoisuuteen ja käsittelemään yhdessä terapeutin kanssa. Frankel kuitenkin toteaa, että kliininen näyttö muistojen torjunnasta on olematonta tai heikkoa. Häntä mukaillen nykyaikainen muistitutkimus ei tue psykoanalyysin käsitystä muistin toiminnasta. Frankel tuo myös esille, että monissa psykoanalyysiä puolustavien julkaisujen sisällöissä on metodologisia heikkouksia.Frankel, Fred: Discovering New Memories in Psychotherapy – Childhood Revisited, Fantasy, or Both? The New England Journal of Medicine 333, 1995.  Myös Pope on herättänyt keskustelua psykoanalyyttisten tutkimusten menetelmällisistä heikkouksista. Hänen mukaansa on mahdollista, että psykoanalyysissa terapeutti saa potilaassaan aikaan virheellisiä muistikuvia lapsuuden tapahtumista.Pope, HG Jr. Psychology astray. Fallacies in studies of ”repressed memory” and childhood trauma. Boca Raton, Florida.: Upton Books, 1997. 

Science-lehden pääkirjoituksessa 2005 todettiin, että psykoanalyysi on poistunut mielenterveystyön keskiöstä epätieteellisyytensä takia.French Psychoflap". Science 307 (5713): s. 1197a–1197a. 25.2.2005. doi:10.1126/science.307.5713.1197a. 

 Psykoanalyysin oppiin perustuvan terapian arvioiminen 

Vuonna 2004 kansainvälinen tutkijaryhmä totesi, että psykoanalyyttisen terapian tulokset ovat heikompia kuin eräiden muiden terapioiden. Toisessa kansainvälisessä meta-analyysissä tarkasteltiin 11 eri tutkimusta. Tutkijat päätyivät tulokseen, että näyttö ei tue pitkäaikaisen psykoanalyyttisen terapian tehokkuutta.Yolba Smit, Marcus J.H. Huibers, John P.A. Ioannidis, Richard van Dyck, Willem van Tilburg, Arnoud Arntz, The effectiveness of long-term psychoanalytic psychotherapy—A meta-analysis of randomized controlled trials, Clinical Psychology Review, Volume 32, Issue 2, March 2012, Pages 81–92, ISSN 0272-7358,  Monissa muissa tutkimuksissa on kuitenkin saatu näyttöä terapiasuhteen hyödyllisyydestä riippumatta siitä, mihin teoriaan terapia pohjautuu. 

 Katso myös 
 Psykokulttuuri
 Viisivuotiaan pojan fobian analyysi

Psykoanalyysin kriitikoita
 Janne Kivivuori
 Alice Miller
 Petteri Pietikäinen
 Jeja-Pekka Roos
 Edvard Westermarck

 Lähteet 



 Viitteet 

 Kirjallisuutta 
 Fisher, Seymor & Greenberg, Roger P.: Freud Scientifically Reappraised. Testing the Theories and Therapy. New York: John Wiley, 1996. . 

 Grünbaum, Adolf: Is Freud’s theory well-founded? — The Behavioral and Brain Sciences 2/1986 (9. vsk.), s. 266–281.
 Grünbaum, Adolf: Validation in the Clinical Theory of Psychoanalysis: A Study in the Philosophy of Psychoanalysis. Psychological Issues, 61. Madison: International Universities Press, 1993. 
 Grünbaum, Adolf: Critique of Psychoanalysis. Teoksessa Erwin, Edward (toim.): The Freud Encyclopedia. Theory, Therapy, and Culture, s. 117–136. 2002. . 
 Köhler, Thomas 1996: Anti-Freud-Literatur von ihren Anfängen bis heute. Zur wissenschaftlichen Fundierung von Psychoanalyse-Kritik. Stuttgart: W. Kohlhammer, 1996. . 
 Robinson, Paul A.: Freud and His Critics. Berkeley: University of California Press, 1993. . 


 Aiheesta muualla 
 Erola, Jan: Psykoanalyysi on uskon asia. Ylioppilaslehti 26.5.2000.
 International Network of Freud Critics . 
 Kihlstrom, John F.: Is Freud Still Alive? No, Not Really. 
 Psykoanalyysin viimeinen vuosisata . MOT TV1 19.10.1998.
 Niemelä, Jussi K.: Hulluuden hiirenloukussa. Skeptikko 3/2006.
 Nykänen, Ismo: Jäähyväiset Sigmund Freudille. Eurooppalaisia puheenvuoroja, Yle 12.10.2010.
 Roos, J. P.: Minne hysteerikot katosivat? Freudista ja yhteiskuntatieteistä. Yhteiskuntapolitiikka 1/2000.
 Roos, J. P.: Miksi psykoanalyysi (joutaa museoon)? Esitelmä 19.3.2001.
 Saarikoski, Saska: Psykoanalyysi piinasi homoja pitkään. Helsingin Sanomat 3.7.2022.

Luokka:Psykoanalyysi
Luokka:Kritiikit